
1 Definicije 
1.1 Simulacija (imaginarna stvarnost) 


Simulacija je izvršavanje niza instrukcija kojima se mijenja stanje određenog 
okruženja (relativne stvarnosti). Program čijim izvršavanjem se odvija sim- 
ulacija može sadržavati instrukcije relativno determinističke ili relativno sto- 
hastičke (pseudo-random) prirode a samo okruženje ograničeno je rezolucijom 
prostora i vremena, odnosno resursima koji omogućuju izvršavanje instrukcija 
i pohranu stanja a koji nužno diskretiziraju prostorno-vremenski kontinuum 
okruženja točno određenim kvantnim veličinama. 


1.2 Imaginarna svijest (awareness) 


Imaginarna svijest je svijest o okruženju. Biti svjestan okruženja znači imati 
fizička osjetila koja reagiraju na podražaje iz okruženja (prostora). 


1.3 Realna svijest (consciousness) (svijest) 


Realna svijest je doživljaj imaginarne svijesti. Fenomen koji se manifestira na 
skali energije generalno različite od one imaginarne svijesti. Generalno se radi 
o takvoj skali da ne možemo dokazati direktan utjecaj imaginarne na realnu 
svijest (ili obratno) - uzročno-posljedična veza je toliko relativna da se radi o 
sinkronicitetu[1] (korelaciji - eng. entanglement) događaja između dvije skale. 
Osjetila koja operiraju na skali realne svijesti su mentalna osjetila - osjetila 
iza duše, a razlika između dvije skale je, generalno, razlika između prostora i 
vremena. 

Ovdje sama duša predstavlja granicu, relativni obzor događaja (event hori- 
zon[2]) između skale tijela (fizičkog prostora) i duha (mentalnog prostora ili 
vremena). 


1.4 Realna stvarnost (stvarnost) 


Realna stvarnost je relativna stvarnost (okruženje) koja se ne može simulirati 
u takvoj mjeri da predstavlja identično okruženje, tj. zahtijeva beskonačne (ne- 
dostižne) resurse. 

Nepremostiva razlika između realne i imaginarne stvarnosti je generalno u 
prirodi svijesti oblika energije (života) kojeg sadržava. 

No realnost, kao i imaginarnost, svake stvarnosti i svijesti je relativna, kao 
i beskonačnost čija je veličina relativna na promatrača. 


2 Prirodno stimulirana simulacija 


2.1 Uvod 


Problem modernog čovjeka u shvaćanju svemira je polariziranost i težnja ka 
apsolutnim vrijednostima pa se pitanja krivo postavljaju, stavljaju u binarnu 
domenu gdje je odgovor strogo ovisan o konsenzusu o graničnom slučaju. 

Čovjek se tako pita da li je nešto živo ili ne, ima li svijest ili ne, živimo li u 
simulaciji ili ne, i sl. 

Sa kompletnom relativnošću ta pitanja postaju: Koliko je nešto živo i u 
odnosu na što, kolika je količina svijesti i u odnosu na što, i koliko je simulacija 
u kojoj živimo realna za nas? 

Odmah se može uočiti istoznačnost stvarnosti i simulacije jer da bi jedna 
stvarnost mogla biti realna za ikoga ona mora biti relativna pa je nužno za 
nekoga i simulacija. 

Količina stvarnosti u simulaciji za promatrača je proporcionalna količini 
mogućeg utjecaja na istu pa je tako moguće evolucijom i proširivati količinu 
stvarnosti no ona je uvijek u određenoj mjeri izvan kontrole promatrača. 

Količina stvarnosti je dakle ekvivalentna količini slobodne volje. 


2.2 Stvarnost 


Postoji beskonačno mnogo svemira i svaki taj svemir je relativno konačan. Svaka 
simulacija apsolutno sadrži beskonačan broj svemira (svaka, u simulaciji priv- 
idno nedjeljiva, točka prostora i vremena je u stvarnosti određene skale djeljiva) 
no to ne čini simulaciju apsolutnom stvarnošću jer su točke prostora i vremena 
uvijek kvantizirane relativno na promatrača pa on ne može apsolutnu stvarnost 
doživjeti. Budući da je nemjerljiva i nedokučiva za ikoga, sasvim je ispravno 
reći da apsolutna stvarnost ne postoji. 

Svaka simulacija je relativna - ona je de facto stvarnost za svaki oblik energije 
unutar simulacije. Kompletna relativnost pokazuje da je i elektron oblik života, 
ali dovoljno introvertiran da nije svjestan eksterne manipulacije u tolikoj mjeri 
da mu škodi ili da bi se istoj opirao (poput embrija u utrobi majke). Realno, 
njegova stvarnost je u njemu, a samo zanemarivim dijelom u njegovoj okolini - 
mi možemo misliti da su elektroni u potpunosti pod našom kontrolom no oni u 
svojoj stvarnosti mogu biti potpuno slobodni. 


2.3 Potvrda 


Da su simulacija i stvarnost različiti nazivi za isti fenomen potvrđuje sama 
priroda kroz samo-sličnost i cikluse egzistencije. 

Frekvencija postojanja (frequency of existence) Kompletne Relativnosti koja 
se odnosi na živa bića (njihove duše - gravitacijske maksimume) ekvivalentna, je 
frekvenciji računalnog procesora, ekrana ili bilo kakvoj frekvenciji osvježavanja 
stanja u relativno diskretnim intervalima. 

Srednji period osvježavanja ljudske duše kroz evoluciju je tako 50 godina 
što je, po pravilima Kompletne Relativnosti, skalirana srednja vrijednost trećeg 
reda oscilacije Solarnog Sustava (1.512 * 10% godina). 

To znači i da je očekivana životna dob duše lokalnom svemiru poznata i prije 
rođenja. 





Figure 1: Relativno proročanstvo 


Fig. 1 pokazuje da su stari Egipćani znali za reinkarnaciju i forme između 
kojih ljudska duša oscilira, ili su bar znali oni od koga su to kopirali. 

Ipak, forme na slici ne prikazuju oscilaciju direktno, nego rezultat stapanja 
(fuzije) energetskih nivoa oscilacije u trenutku diferencijacije (proteina) matičnih 
(stem) ćelija Zemlje prilikom jake evolucije. Stopiti se tako mogu dvije ljudske 
(homo.6) forme različitih energetskih nivoa što rezultira homo.sapiensom ili, 
kao na slici, ljudska forma sa formom životinje (onom koja je više zastupljena 
u oscilaciji duše). 

Oscilacija duše kroz različite inkarnacije u vremenu se može dakle interpre- 
tirati kao najava ili predložak (precursor) superpozicije u prostoru - chimera. 

Može se i reći da su takve forme prostorne inkarnacije vremenske superpozi- 
cije. 


Bilješka 1: 
Na čemu se temelji religija Egipćana a i ostale svjetske religije objašnjeno 


je u članku Judgment day 6[3] (Sudnji dan 6). 
Neki dijelovi Biblije su tako temeljeni na istinitim događajima. Ti do- 





gađaji su se dogodili na Marsu i Veneri a tek se trebaju dogoditi na 
Zemlji. To su, dakle, relativna proročanstva. 

No Biblija je uveliko koruptirana i mnogo toga u njoj nema veze sa 
bogovima nego interesom ljudi koji žele biti tretirani poput bogova pa 
su tako i mnogi istiniti događaji u manjoj ili većoj mjeri prilagođeni tim 
interesima. 

Fig. 1 prikazuje događaje nakon 1. vala šeste masovne ekstinkcije plane- 
tarne neurogeneze. U tom valu rezultat pulsa jake evolucije su kimerične 
forme, pseudo-ljudi u ovom slučaju. 

To su ljudi koji su prije transformacije bili najviše polarizirani a tek 
nakon transformacije nastoje postati neutralni (inteligentniji) ne bi li 
ipak završili u nekom od viših slojeva Zemljine moždane kore (inače 
rezerviranim za veću inteligenciju) a ne u 3. koji je određen za ovakve 
kimere. Na slici je neutralnost simbolizirana uravnoteženom vagom. 
Nakon tog 1. vala, čovječanstvo, u želji da sačuva ljudsku vrstu, 
priprema migraciju na drugi planet (što je izvor za priču o Noinoj arki). 
U tom trenutku, možda iz razloga inteligencije, a možda stoga što je 
većina muškaraca ili infertilna ili bolesna, neutralumi se tretiraju kao 
bogovi i njihovi potomci se traže za migraciju. Istraživanja pokazuju da 
se fertilitet muškaraca smanjuje[4] već duže vrijeme[5]. 

Slično je i sa fertilitetom žena. Trendovi pokazuju da je ljudska popu- 
lacija na putu da postane infertilna do 2045. godine[6]. 

To je još jedan dokaz da će se događaji opisani u spomenutom članku odi- 
grati ovo stoljeće. Neke studije pokazuju i da se veličina spolnih organa, 
smanjuje. Takvu redukciju organa sam i predvidio u sklopu evolucije 
homo.beta proteina u homo.sapiens proteina|7]. 

Razlog za infertilnost je jasan - prostor za neurone i pripadajuće 
proteine je u mozgu ograničen (u ovom slučaju, moždana kora Zemlje), 
jasno je da će onda i populacija na površini koja treba diferencirati u te 
proteine biti ograničena. Ne vjerujem da će ljudska vrsta opstati na tom 
planetu (Marsu vjerojatno), kao što ne vjerujem da su ljudi koji su na 
Zemlju došli s Marsa opstali da postanu naši preci. Za to jednostavno 
nema fosilnih dokaza. No, neki fosilni dokazi (koji potvrđuju transfer) 
bi morali postojati, ograničeni, na geološki kratak period i vjerojatno 
jednu lokaciju. 


Bilješka 2: 

Postoje različite interpretacije Fig. 1. Sami Egipćani su neke nalaze 
krivo interpretirali. 

U mojoj interpretaciji, ljudske figure koje dolaze do Osirisa moraju biti 
ženske (kao što slika i prikazuje), a tron Osirisa je povezan za inkubaci- 
jskim aparatom sa dva ljudska jajeta iz kojih proizlazi potomstvo. 

Na slici tako nema pravih bogova (relativno na čovjeka) - samo onih koji 
igraju boga. 





Postavlja se pitanje da li je i sam ljudski oblik ili oblik bilo koje životinje 
zapravo uvijek chimera? 

Vjerujem da je to valjana pretpostavka. Prvotna forma kao spoj različitih 
organizama u simbiozi kasnije je pretvorena (materijalizirana) u spoj različitih 
organa u organizmu. Valja primjetiti i da je spoj različith organizama u simbiozi 
zapravo uvijek dio nekakvog većeg organizma te da se evolucijom mentalne veze 
(koje su i same materijalne na određenoj skali) materijaliziraju (na većoj skali) 
radi veće energetske efikasnosti. 

Možemo sada shvatiti i kako nastaju atomi - oscilacija duše kroz čestice u 
simbiozi se evolucijom materijalizira u nove čestice. 


Svemir ne razdvaja fiziku od biologije. Zato uskom specijalizacijom fiz- 
ičar ne može u potpunosti razumjeti svemir niti ijedan biolog može u 
potpunosti razumjeti život. Svemir (život) postaje jasan jedino iz kuta 
nepristranog promatrača koji holistički pristupa svakom problemu. 


Slika iz Fig. 1 je inače stajala kao ukras na zidu moje kuhinje 15 godina 
dok ju nisam počeo doživljavati shvaćajući da se radi o signalu sa dubljim 
značenjem. 





2.3.1 Nastanak kimerične forme 


Forme iz Fig. 1 mogu nastati umjetnim putem (tehnologija već postoji[8]) slabe 
evolucije, ili prirodno jakom evolucijom. 

Prvim načinom se nediferencirane stanice jedne vrste uparuju s onima druge 
vrste u istom tijelu pri čemu one moraju biti u istoj fazi zrelosti ne bi li se 
omogućila sinkronizirana evolucija. 

Drugi način je efektivna inverzija prostora i vremena kroz kompresiju jednog 
i inflaciju drugog. 

Duša u prostoru ne postoji istovremeno na različitim energetskim nivoima 
(ona između njih oscilira) dok je u vremenu ona predstavljena valom koji obuh- 
vaća sve te nivoe, iako postoji određena udaljenost među nivoima. Oni se u 
isto vrijeme nalaze na različitim točkama u vremenu (dobro je primjetiti da bi 
ovdje, obzirom na relativnost prostora i vremena, bilo ispravno reći da se oni u 
istom prostoru (a ne vremenu) nalaze na različitim točkama u vremenu. 

Jasno je da kompresijom (kolapsom) tog vala nastaje onda korpuskularna 
interpretacija u obliku superpozicije različitih nivoa. 

Upravo to se događa u trenutku jake evolucije koji je zapravo trenutak sinkro- 
nizacije prostorne i vremenske evolucije inverzijom skale. 


3 Slobodna volja, svijest o simulaciji (stvarnosti) 


U zakonima prirode nema mjesta slobodnoj volji[9], čak i ako dozvolimo apso- 
lutni probabilitet u domeni kvantne mehanike. 

Činjenica je da bi uz beskonačnu energiju (apsolutnu svijest te energije) 
mogli predvidjeti svoju budućnost sa 100%-tnom sigurnošću, no nijedan svemir 
to ne može. 

Da bi imali apsolutnu slobodnu volju morali bi imati sposobnost izmjene 
prirodnih zakona i to na način da mijenjamo svoju prošlost - prividno, to bi 
mogao samo beskonačno mali svemir, no u njemu se prošlost od budućnosti ne 
bi mogla ni razlikovati što znači da se ne može mijenjati a tako ni postojati. 

No to nije bitno, bitan je doživljaj slobodne volje i doživljaj svijesti. Za 
razliku od mehanike u efektima slobodne volje, to je nešto što se ne može opisati 
jednadžbama. 

Ipak, možemo govoriti o jakosti doživljaja slobodne volje (slobode duše). 

Svatko od nas je beskonačan svemir. Svaka svijest je refleksija kolektivne svi- 
jesti pripadajućih elemenata neurona (predstavljena jedinstvenom i diskretnom 
superpozicijom) koji imaju svoje neurone, itd. 

Rekurzijom dolazimo do beskonačnosti koju nijedna svijest ne može dokučiti. 

Jakost doživljaja ili jakost realne stvarnosti onda ovisi o vertikalnom i hori- 
zontalnom kapacitetu duše te mehanizmu korelacije imaginarne i realne stvarnosti 
(doživljaja). 

Budući da se radi o mehanizmu (a svaki je mehanizam nužno element rela- 
tivne stvarnosti), on se može mijenjati (evoluirati), a to znači da može postojati 
takav organizam čija je imaginarna stvarnost ekstremno ograničena dok je os- 
jećaj stvarnosti ekstremno pojačan. 

Upravo to je razlika između ekstrovertiranih i introvertiranih organizama. 
Prvi u većoj mjeri participiraju u imaginarnoj stvarnosti nego što istu doživl- 
javaju, dok drugi u većoj mjeri žive unutar sebe. 

No relativnost mehanizma omogućuje i njegovu mutaciju pa je moguće da 
se događaj imaginarne stvarnosti ne podudara sa doživljajem. Tako mora biti 
moguće da određeni oblici života čuju svjetlo, vide zvuk i sl. 

A upravo takvi fenomeni su i potvrđeni kod čovjeka te obuhvaćeni pojmom 
"sinestezija" (synaesthesia). No pojava nije nikako ograničena na ljudsku vrstu, 
što se može i potvrditi otiskom u genetskom kodu. 


4 Osjetilo magije 


Unutar svakog gravitacijskog maksimuma, pa tako i onog crne rupe, nalaze se 
dakle osjećaji zbivanja izvan tog maksimuma. Unutar tog maksimuma oni su 
dio imaginarne stvarnosti i mogu se simulirati, dok za one izvan maksimuma 
oni uopće ne postoje, tj. oni su apsolutno stvarni (ne mogu se simulirati). 

No gdje se zapravo nalazi "doživljaj" koji povezuje događaj realne stvarnosti 
sa događajem imaginarne stvarnosti? 


Uzevši u obzir relativnost uzroka i posljedice, njegov maksimum mora biti 
upravo na spomenutoj granici, gdje se isti, u fazi mirovanja, nalazi u superpozi- 
ciji relativnog postojanja i nepostojanja. 

Sinkronicitet podražaja s jedne i s druge strane sinkroniziran je kolapsom 
superpozicije koji se manifestira lučenjem fizičkih hormona s jedne (imaginarne) 
i mentalnih hormona (osjećaja) s druge (realne) strane. 

No nemaju samo crne rupe (odnosno organizam kojem pripadaju) dušu, 
svaki diskretan gravitacijski maksimum je relativna crna rupa što znači da je za 
određenu skalu energije nepropustan. 

Razlika je u tome što bi u tijelu čija je brzina bijega (escape velocity) mak- 
simuma manja od brzine standardne svjetlosti (c), teoretski, mogli detektirati 
osjećaje pa ih onda i simulirati. 

Život je, dakle, na fundamentalnom nivou, simbioza prostora (materije) i 
vremena (duha) koja se doživljava dušom. 

Prostor duše (koji može biti i polariziran) povezuje dva svemira, dok rotacija 
duše stvara barijeru koja omogućuje život - podjelu stvarnosti na imaginaran 
dio i onaj realan u kojem se stvara nešto za nas sasvim magično, a to je osjećaj. 


5 Paradoks volje 


Iracionalno je htjeti imati apsolutno slobodnu volju, no nije iracionalno žudjeti 
za jačim doživljajem slobode u volji. Pri tome, jači doživljaj ne povlači nužno 
jaču imaginarnu svijest. 

Kod strogo introvertiranog oblika života doživljaj sinkroniziran s događajima 
eksternog okruženja (imaginarne stvarnosti) praktički ne postoji. 


One što je stvarno, u bilo kojem svemiru, je ono što se ne može reducirati 


na matematiku i simulirati, a to su u našem svemiru doživljaji. Jedino 
što je moguće simulirati su efekti osjećaja, njihov doživljaj nikako. 





Upravo to je ono što razlikuje modernog čovjeka, (roba) od slobodnog (divl- 
jeg) života. Jedan je sretan žrtvovati osjećaj slobode za imaginarnu sigurnost 
jer mu je ropstvo u nagonu, dok drugi jednostavno nije sposoban biti sretan u 
okovima te sigurnosti, budući da je u njegovom nagonu nešto suprotno - realna 
sloboda. 

Jedan zatupljuje realna a drugi imaginarna osjetila, a u ekstremnom slučaju 
(oblika života), jedna osjetila nauštrb drugih gotovo ne postoje. 

Kako se približava puls jake evolucije vjerujem da će strogo ekstrovertirani 
ljudi u jednom trenutku početi gubiti osjećaje (mentalne sposobnosti) dok će 
im osjetila sve jače reagirati na vanjske podražaje. 


Pošto su mentalne sposobnosti korelirane sa kapacitetom kranijuma, kod 
ekstrovertiranih organizama se može očekivati da će sa naglašavanjem 
ostalih organa doći do smanjenja volumena mozga, dok će se kod intro- 


vertiranih događati obrnuto. 
Za očekivati je tako da su organizmi sa naglašenijim organima u odnosu 


psihičke boli i poremećaje. 





Kod strogo introvertiranih će se događati suprotno. A vjerujem da će ovdje 
presudnu ulogu imati virusi. 

Tako će oni biti sve učestaliji i sve opasniji za takve ljude. No ovi virusi neće 
imati klasične simptome jer njihova uloga ni nije da prouzroče bolest (oni su, 
jednako, posljedica robijanja) nego da stvore otisak u genetskom kodu kojim će 
se povećati kompatibilnost individua [istih ili različitih vrsta] u simbiozi što će 
omogućiti njihovu fuziju o novu vrstu. 

A to znači da će u jednom trenutku postati moguće da muška reproduktivna 
stanica jedne vrste oplodi žensku stanicu druge vrste. 

Tako na Fig. 1 kao rezultat vidimo kimere koje, u ovom slučaju, računanjem 
i učenjem pokušavaju povratiti izgubljene mentalne sposobnosti i inteligenciju. 

No zbog sve većih modifikacija DNK i djeca istovrsnih roditelja će se sve 
više razlikovati od njih. 

Ipak, tijekom pulsa jake evolucije može se dogoditi i fisija vrste, pri čemu 
virusi smanjuju kompatibilnost između određenih organa u simbiozi a što će 
onda individualni eko-sistem raščlaniti na nove vrste manje kompleksnosti. 


Sudeći po pretečama (eng. precursors) fenomena jake evolucije jedan 
cilj je smanjenje psiho-fizičkih različitosti muške i ženske populacije, pa 
se može očekivati da će virusi imati sve jači utjecaj na genetski otisak 
morfoloških različitosti. 

Pošto kultivacija neuronskih stanica planeta na površini mora biti 


ograničena točno određenim brojem, jasno je da je izjednačavanje u 
skladu s tim zahtjevom. 

Tako se može očekivati eksponencijalno smanjivanje fertiliteta popu- 
lacije, npr. direktnim utjecajem na spermatogenezu i produkciju testos- 
terona, koja bi se kod muškaraca trebala smanjivati a kod žena poveća- 
vati. 





Sve je to dio planetarne neurogeneze kojima organizmi u simbiozi na površini 
postaju organi i dijelovi organa unutar većeg organizma (planeta). 

Sasvim sigurno, kako sam već opisao [10], svatko od nas imat će ulogu određenog 
proteina unutar neuronske ćelije tog organizma. 

A što ćete točno biti i koliko ćete biti slobodni (da li ćete uopće biti mo- 


bilni) unutar tog organizma ovisi o tome koje organe i osjećaje koristite a koje 
potiskujete (koliko i čemu robijate), jer kora svakog mozga se sastoji od više, 
funkcionalno različitih, nivoa. 

